Întâlnirea Nicuşor Dan – Florin Cîţu, mutată la sediul PNL pentru că primarul general nu are certificat verde.
Primarul general al Capitalei şi premierul interimar Florin Cîțu s-au întâlnit, joi, la sediul PNL, deşi întrevederea urma să aibă loc la Palatul Victoria. Nicuşor Dan afirmă că nu are certificat verde "în momentul ăsta", dar "nu asta a fost problema". "Am ajuns acolo şi mi s-a comunicat să vin aici", a spus edilul.
"Ne-a chemat dl. prim-ministru, că avea o discuţie aici. Nu am în momentul ăsta (certificat verde – n.r.), dar nu ăsta a fost motivul pentru care am venit aici. Am ajuns acolo şi mi s-a comunicat să vin aici", spune Nicuşor Dan, după ce în spaţiul public au apărut informaţii că întâlnirea premierului cu primarul general al Capitalei şi cu primarul Sectorului 6 s-ar fi mutat de la Palatul Victoria la sediul PNL pentru că Nicuşor Dan nu a fost lăsat să între în clădirea Guvernului pentru că nu deţinea certificatul verde.Nicuşor Dan spune că se va vaccina împotriva COVID-19.El evită să răspundă clar dacă e de acord cu introducerea obligativităţii certificatului verde în instituţiile publice."Este o decizie pe care o ia Parlamentul în urma numeroaselor discuţii. Este o dezbatere care are loc în tote statele europene, o dezbatere complicată, cu aspecte constituţională", spune primarul general al Capitalei.